شهر رمضان

تصغير|أجندة عليها التاريخ الهجرى الشمسى بالعربية
**رمضان** () هو الشهر التاسع فى التقويم الهجرى الاسلامى. و الشهر ده متميز عند المسلمين, لان المسلمين بيصومو فيه (من الفجر لحد غروب الشمس). شهر رمضان مهم أوى عند المسلمين لانهم بيؤمنوا بان القرآن نزل فيه على نبى الاسلام *[[محمد]]* فى ليلة القَدر سنة 610 م. اتذكر فى *سورة البقرة* الآية رقم 185: (*شهر رمضان اللى انزل فيه القرآن هدى للناس وبينات من الهدى والفرقان فمن شاف منكم الشهر فليصمه ومن كان مريضاً او على سفر فعدة من ايام اخر عايز الله بكم اليسر ولا عايز بكم العسر ولتكملوا العدة ولتكبروا الله على ماهداكم ولعلكم تشكرون*) ونزل القرآن على الرسول محمد ف شهر فقال له جبريل **(اقرأ باسم ربك اللى خلق).**

## مصادر

## رؤية الهِلال
شهر رمضان بيبتدى لما المسلمين يشوفو هلال الشهر الجديد فى اخر شهر شعبان *(الشهر اللى قبل رمضان)*. لو شافو الهلال, يبقى رمضان تانى يوم, و لو ماشافوهوش, يبقى رمضان مش تانى يوم.

بعد ما بيخلص رمضان و بيبدأ شهر شوال بيكون عيد الفطر. الوقت اللى المسلمين لازم يفطرو فيه و ينهوا صيامهم بعد ما بيعرفو ان رمضان خلص بعد (رؤية الهلال), المسلمين لازم يفطرو على الاقل اول يوم من عيد الفطر.

رمضان معمول عشان المسلمين يعرفو احساس الفقرا و المساكين بالجوع, و بيعودهم على الصبر و القناعه و الرضا, و الأهم من كدا زيادة تقوى المسلم.

## رمضان فى مصر
[تصغير|مُجسّم ال[هلال فى احدى الميادين بمناسبة شهر رمضان المبارك]]
[[فانوس رمضان|فوانيس رمضان|thumb|left|150px]]

لرمضان فى مصر مظاهر خاصه بيها بترجع لعصر الدوله المملوكيه زى الفوانيس و الشمع الملون ازدهر استخدامهم بشكل فنى فى العصر المملوكى و كانت بتستخدم فى رمضان و فى اعياد المصريين مسلمين و مسيحيين اللى كانت كتيره, و الاتنين كانو بينوروها فى اعياد بعض.

كان فيه احتفال بمناسبة استطلاع هلال رمضان و كانو الفقها بيجتمعوا و يطلعو على حته عاليه بره القاهره و يرجعو و هما شايلين الفوانيس و الشموع و تعلق الدكاكين الفوانيس و الشموع. و الرحاله اللى زارو مصر فى العصر المملوكى اشارو لان القاهره كانت بتعوم فى انوار الشموع و الفوانيس فى شهر رمضان و كانت اسواق القاهره و نواحى مصر بتفتح فى ليالى شهر رمضان. اياميها المصريين ما كانوش بيطبخو فى بيوتهم لكن كانو بياكلو فى المطاعم و بيخلو اكلهم يطبخ فى محلات مخصصه للطبخ كان اسمها "المطابخ".

فيه اسواق فى القاهره كانت مرتبطه بشهر رمضان زى سوق الحلاويين و سوق الشماعين, و كانت الاسواق فى مصر بتبيع الحلويات اللى كان منها فى مصر فى العصر المملوكى اكتر من 50 صنف. سوق الشماعين كانت الشموع و الفوانيس بتنوره, و كان التجار بيبيعو انواع كتيره من الشموع الملونه و كان منها الشموع الموكبيه (يعنى الشموع اللى كانت بتستخدم فى المواكب). المؤرخ المقريزى وصف مواكب الشموع المملوكيه دى بقوله "يعجز البليغ عن حكاية وصفه", و كان الاطفال بيمشو مع الموكب و هما بيغنو اغانى مصريه جميله. فى وقت السحور كان بيطوف المسحراتيه و معاهم طبل فى شوارع القاهره, و فى اسكندريه كانو بيدقو على الابواب و يقولو "قوموا كلو..".

### مدفع رمضان
لما كان محمد على بيحكم مصر اتبعتله هدية و كانت الهدية مدفع فكان بيجرب الهدية فبالصدفة كانو فى شهر مضان و بعد لما ضربوا المدفع بالصدفة بردو المغرب اذن عشان كده محمد على قرر ان ساعة لما الاذان يأذن المدفع يضرب

طبعا فى اختلاف عن المدفع بالذات واقاويل كتير, بس دى اصحهم

## شوف بردو
* الاسلام
* القبض على الفطرانين فى رمضان
* انقذوا الوطن

## مصادر الجزء التاريخى
* ابن اياس: بدائع الزهور فى وقائع الدهور, تحقيق محمد مصطفى, الهيئة المصرية العامة للكتاب, القاهرة 1982.
* قاسم عبده قاسم (دكتور): عصر سلاطين المماليك -التاريخ السياسى والاجتماعي, عين للدراسات الانسانية والاجتماعية, القاهرة 2007.

شوف ايضاً : معرفة امساكية رمضان 

شهر رمضان
تصنيف:شهور هجرية